জেলা মহিলা পরিষদের সাধারণ সম্পাদক সালমা রহমান হেপী লিখিত বক্তব্যে বলেন, দীর্ঘ আন্দোলন ও সংগ্রামের ফলে বাল্য বিয়ে আইন পাস হয়েছিল। সারা দেশে এর ব্যাপক সাফল্যও অর্জিত হয়েছিল। হঠাৎ জাতীয় সংসদে বিশেষ বিধান উল্লেখ করে সুকৌশলে নতুন যে আইন পাস করেছে তাতে বাল্য বিয়েকে উৎসাহিত করা হলো। এ আইনে নারীসমাজকে এক ধাপ পিছিয়ে নিয়ে যাওয়া হলো। সংবাদ সম্মেলনে আরো উপস্থিত ছিলেন জেলা মহিলা পরিষদের সাংগঠনিক সম্পাদক খালেদা আক্তার হেনা, সদস্য নীলা রহমান, শিরিনা আফরোজ।